རྒྱ་ནག་མི་དམངས་ཀྱིས་ཀློག་མི་ཐུབ།བརྗོད་བྱའི་ཆ་ན་ཕོག་ཐུག་མེད་པའི་ལུང་ཚིག་ཞིག་ལ་དེ་འདྲའི་ཞེ་སྡང་དྲག་པོ།ཚོར་ཤུགས་ཆེན་པོ་ཞིག་ལངས་རིན་འདུག་གམ།དོ་བདག་གིས་དགོངས་དག་ཐེངས་གཅིག་ལ་ཞུས་པའི་མ་ཆོག་པར་ཐེངས་གཉིས་གསུམ་ཞུ་དགོས་པའི་གནས་ཚུལ་ཞིག་རེད་དམ།རྒྱ་ནག་གུང་ཁྲན་གཞུང་གི་ཁོག་རྒྱ་ཆུང་དྲགས་པ་མ་རེད་དམ་ཞེ་ན།རེད་དེ།རྒྱ་ནག་གཞུང་རང་ཉིད་ཀྱི་སྟོབས་ཤུགས་ལ་ཡིད་རྟོན་མེད་པ་གསལ་བོ་རེད།རང་རྟོན་མེད་པའི་དབང་གིས་གཞན་གྱི་ཤེས་མ་ཤེས་དང་།བསམ་བཞིན་ཡིན་མིན་གྱི་བར་ནས་རྒྱ་ནག་གུང་ཁྲན་གཞུང་གི་ལྟ་བ་ལངས་ཕྱོགས་དང་མི་མཐུན་པའི་ཚིག་ཟུར་ཙམ་ཡང་ན་རྣམ་འགྱུར་ཙམ་ཐོན་ཚེ།རྒྱ་ནག་གཞུང་གི་མགྲིན་ལྕེའི་ཚོགས་ཀྱིས་སྣེ་ཤན་ནས་བླུན་བསྒྱུར་མི་དམངས་དུང་ཕྱུར་བཅུ་བཞི་རྗེས་སུ་འབྲངས་ནས་ངར་མདོག་ཚ་མདོག་ཡང་ནས་ཡང་དུ་བསྟན་དང་སྟོན་གྱིན་ཡོད་པ་ལས་ཤེས་ཐུབ།